b'\n_START_ARTICLE_\nGuillaume-Joseph-Hyacinthe-Jean-Baptiste Le Gentil\n_START_SECTION_\n\xc5\xbdivljenje in delo\n_START_PARAGRAPH_\nLeta 1761 je Le Gentil odpotoval v Indijo in tam v Pondicherryju, nekdanji francoski koloniji, opazoval prehod Venere pred Soncem po Halleyjevem postopku, da bi na novo izmeril astronomsko enoto. Venera potuje pred Soncem dvakrat na 100 let, med dvema prehodoma pa prete\xc4\x8de samo 8 let. Ker je leta 1761 zaradi vojne z Angle\xc5\xbei za las zamudil ta dogodek, se je odlo\xc4\x8dil, da po\xc4\x8daka v Indiji do leta 1769._NEWLINE_Zgradil je observatorij, se nau\xc4\x8dil jezika in preu\xc4\x8deval indijsko astronomijo. Junija 1769 je bilo vreme povsod zelo lepo, razen med Venerinim prehodom, ki ga je zakril oblak. Le Gentil je bil obupan, razo\xc4\x8daran, zbolel je in ni ve\xc4\x8d po\xc5\xa1iljal novic v domovino._NEWLINE_Ko se je leta 1771 vrnil v Francijo, je odkril, da velja uradno za mrtvega. Njegovo mesto na Francoski akademiji znanosti (Acad\xc3\xa9mie des sciences) je prevzel nekdo drug in zate\xc4\x8di se je moral na sodi\xc5\xa1\xc4\x8de, da bi mu vrnili dedi\xc5\xa1\xc4\x8dino. To mu ni uspelo in je popolnoma obubo\xc5\xbeal. Iz Indije pa je prinesel v Evropo nekaj neznanega. Cvetlico. Posvetil jo je neutrudnemu delu v Pari\xc5\xa1kem observatoriju Hortense Lepaute in jo imenoval po njej hortenzija._NEWLINE_O svojem bivanju v Indiji je objavil delo Potovanje v Indijski ocean v dveh knjigah, leta 1779 in 1781.'